
DR.31.3.2005  

 
 

93

diseragamkan serta kemudahan-kemudahan peralatan setanding dengan jabatan-jabatan 
kerajaan yang lain.   

 Contoh yang paling mudah boleh saya ambil seperti di mana jika kita kehilangan 
kad pengenalan kita boleh tukar kad pengenalan baru, kita boleh menukarkan kepada 
MyKad dan anak kita yang baru lahir pun boleh kita mohon untuk satu kad Mykid,  tetapi di 
bawah Pejabat Agama Islam ini apabila kita hilang sijil nikah atau hilang sijil kahwin apa 
jawapan yang telah diberikan?  “Kalau hendak sijil yang baru Yang Berhormat kena kahwin 
baru”.  Ini adalah satu sikap dan satu keadaan yang memalukan di dalam negara kita ini. 

 Perkara yang kedua ialah mengenai PERKIM, walaupun negara kita mengamalkan 
kebebasan beragama namun begitu terdapat saudara-saudara baru kita yang memeluk 
agama Islam.  Soalnya adakah kebajikan dan pendedahan agama Islam diberikan kepada 
saudara baru kita ini?  Sekarang ini kita sudah tidak nampak peranan PERKIM.  Ke mana 
PERKIM menghilang?  Oleh itu saya menggesa agar PERKIM ini diberikan nafas baru 
sama ada dari segi peruntukan dan kemudahan lain agar PERKIM di daerah-daerah ini 
dapat digerakkan semula supaya ajaran dan fahaman agama Islam mestilah diajar kepada 
saudara baru kita.   

 Ada satu cerita di mana orang Asli yang memeluk agama Islam, tetapi dia 
merasakan bahawa tidak ada perbezaannya memeluk agama Islam.  Paling senang dia 
bertanya kenapakah orang Islam tidak makan kera dan monyet yang makan daun dan 
buah-buahan, tetapi orang Islam makan ayam sedangkan ayam itu makan najis atau tahi 
manusia seperti ayam-ayam yang berada di kampung.  Contoh hukum-hukum yang begitu 
mudah  perlu diperjelaskan, diterangkan dan diberikan pendidikan kepada saudara-saudara 
baru kita ini.   

 Tuan Haji Fadillah bin Yusof:  Penjelasan.   

 Tuan Yang di-Pertua:  Ya, sila, sila Yang Berhormat.  

Tuan Haji Fadillah bin Yusof:  Terima kasih Tuan Yang di-Pertua dan terima 
kasih Yang Berhormat.  Pertama, saya rasa istilah bagi ‘saudara baru’ sekarang ini telah 
kita tukarkan kepada ‘saudara kita’.  Saya tidak tahu sama ada  istilah ini telah diterima 
pakai oleh JAKIM ataupun PERKIM, ia saya rasa lebih sesuai.   

Yang keduanya berkaitan dengan Mahkamah Syariah yang disentuh oleh Yang 
Berhormat tadi, sama ada Yang Berhormat bersetuju kalau selama ini kita mendengar 
masalah dalam konteks kerajaan-kerajaan negeri untuk menerima pakai atau 
menyeragamkan perundangan sebab masalah penerimaan oleh peringkat kerajaan negeri.  
Jadi kalau kita tengok dalam proses Mahkamah Sivil kita ada apa yang dikatakan 
Mahkamah Rayuan Persekutuan. Adakah Yang Berhormat bersetuju kalau sekurang-
kurangnya kita mewujudkan Mahkamah Rayuan Syariah Persekutuan, di mana ini akan 
menjadi detik permulaan bagi penyeragaman mahkamah atau undang-undang syariah di 
Malaysia ini?  Terima kasih.  

Tuan Yang di-Pertua:  Sila Yang Berhormat.  

Tuan Haji Ismail bin Haji Mohamed Said:  Terima kasih kepada Yang Berhormat 
bagi Petra Jaya.  Tentang istilah sama ada ‘saudara baru’ atau ‘saudara kita’ ini, saya 
percaya bahawa Setiausaha Parlimen yang berada di dalam Dewan ini akan menjawab dan 
kepada keseragaman terhadap undang-undang Mahkamah Syariah di dalam negara kita 
perlu kita segerakan, dan saya percaya jika ada penyeragaman undang-undang syariah di 
negeri-neger, Mahkamah Rayuan Syariah Persekutuan itu akan dapat kita wujudkan.  

Tuan Yang di-Pertua, perkara yang ketiga mengenai ajaran sesat.  Setelah 26 
tahun kita mengharamkan kegiatan Al-Arqam dan baru-baru ini, Ustaz Ashaari telah 
dibebaskan dan ramai pengikut bekas Al-Arqam ini masih lagi bergiat aktif mengamalkan 
fahaman apa yang dibawa oleh Al-Arqam itu sendiri.  Adakah dengan kebebasan Ustaz  
Ashaari  ini akan menjejaskan perpaduan umat Islam dan juga akan memecahkan 
perpaduan umat Islam dalam negara kita?.   



93. diseragamkan serta kemudahan-kemudahan peralatan setanding dengan jabatan-jabatan kerajaan yang lain. Contoh yang paling mudah boleh saya ambil seperti di mana jika kita kehilangan kad pengenalan kita boleh tukar kad pengenalan baru, kita boleh menukarkan kepada MyKad dan anak kita yang baru lahir pun boleh kita mohon untuk satu kad Mykid, tetapi di bawah Pejabat Agama Islam ini apabila kita hilang sijil nikah atau hilang sijil kahwin apa jawapan yang telah diberikan? "Kalau hendak sijil yang baru Yang Berhormat kena kahwin baru". Ini adalah satu sikap dan satu keadaan yang memalukan di dalam negara kita ini. Perkara yang kedua ialah mengenai PERKIM, walaupun negara kita mengamalkan kebebasan beragama namun begitu terdapat saudara-saudara baru kita yang memeluk agama Islam. Soalnya adakah kebajikan dan pendedahan agama Islam diberikan kepada saudara baru kita ini? Sekarang ini kita sudah tidak nampak peranan PERKIM. Ke mana PERKIM menghilang? Oleh itu saya menggesa agar PERKIM ini diberikan nafas baru sama ada dari segi peruntukan dan kemudahan lain agar PERKIM di daerah-daerah ini dapat digerakkan semula supaya ajaran dan fahaman agama Islam mestilah diajar kepada saudara baru kita. Ada satu cerita di mana orang Asli yang memeluk agama Islam, tetapi dia merasakan bahawa tidak ada perbezaannya memeluk agama Islam. Paling senang dia bertanya kenapakah orang Islam tidak makan kera dan monyet yang makan daun dan buah-buahan, tetapi orang Islam makan ayam sedangkan ayam itu makan najis atau tahi manusia seperti ayam-ayam yang berada di kampung. Contoh hukum-hukum yang begitu mudah perlu diperjelaskan, diterangkan dan diberikan pendidikan kepada saudara-saudara baru kita ini. Tuan Haji Fadillah bin Yusof: Penjelasan. Tuan Yang di-Pertua: Ya, sila, sila Yang Berhormat. Tuan Haji Fadillah bin Yusof: Terima kasih Tuan Yang di-Pertua dan terima kasih Yang Berhormat. Pertama, saya rasa istilah bagi 'saudara baru' sekarang ini telah kita tukarkan kepada 'saudara kita'. Saya tidak tahu sama ada istilah ini telah diterima pakai oleh JAKIM ataupun PERKIM, ia saya rasa lebih sesuai. Yang keduanya berkaitan dengan Mahkamah Syariah yang disentuh oleh Yang Berhormat tadi, sama ada Yang Berhormat bersetuju kalau selama ini kita mendengar masalah dalam konteks kerajaan-kerajaan negeri untuk menerima pakai atau menyeragamkan perundangan sebab masalah penerimaan oleh peringkat kerajaan negeri. Jadi kalau kita tengok dalam proses Mahkamah Sivil kita ada apa yang dikatakan Mahkamah Rayuan Persekutuan. Adakah Yang Berhormat bersetuju kalau sekurang- kurangnya kita mewujudkan Mahkamah Rayuan Syariah Persekutuan, di mana ini akan menjadi detik permulaan bagi penyeragaman mahkamah atau undang-undang syariah di Malaysia ini? Terima kasih. Tuan Yang di-Pertua: Sila Yang Berhormat. Tuan Haji Ismail bin Haji Mohamed Said: Terima kasih kepada Yang Berhormat bagi Petra Jaya. Tentang istilah sama ada 'saudara baru' atau 'saudara kita' ini, saya percaya bahawa Setiausaha Parlimen yang berada di dalam Dewan ini akan menjawab dan kepada keseragaman terhadap undang-undang Mahkamah Syariah di dalam negara kita perlu kita segerakan, dan saya percaya jika ada penyeragaman undang-undang syariah di negeri-neger, Mahkamah Rayuan Syariah Persekutuan itu akan dapat kita wujudkan. Tuan Yang di-Pertua, perkara yang ketiga mengenai ajaran sesat. Setelah 26 tahun kita mengharamkan kegiatan Al-Arqam dan baru-baru ini, Ustaz Ashaari telah dibebaskan dan ramai pengikut bekas Al-Arqam ini masih lagi bergiat aktif mengamalkan fahaman apa yang dibawa oleh Al-Arqam itu sendiri. Adakah dengan kebebasan Ustaz Ashaari ini akan menjejaskan perpaduan umat Islam dan juga akan memecahkan perpaduan umat Islam dalam negara kita?.